**Anexa Nr. 2 la norme**

1. **COMPONENTELE** **trusei standard de prelevare a mostrelor biologice pentru determinarea alcoolemiei**

1. Cutie de carton, împachetată antiefracţie şi inscripţionată, pentru introducerea componentelor necesare prelevării mostrelor biologice

2. Container de plastic pentru cele patru tuburi speciale de recoltare vidate

3. Container de plastic pentru materialele consumabile necesare recoltării

4. Patru tuburi speciale de recoltare vidate cu capacitatea de câte 6 ml, cu substanţă anticoagulantă, respectiv fluorură de sodiu şi fie oxalat de potasiu, fie citrat de sodiu, cu etichete diferit colorate, inscripţionate cu numărul mostrei, seria sigiliului şi casetă liberă pentru consemnarea numelui persoanei supuse recoltării, datei şi orei recoltării mostrei biologice

5. Mănuşi de latex

6. Holder şi două ace de puncţie venoasă

7. Două tampoane de unică folosinţă cu dezinfectant tegumentar nonalcoolic (clorură de benzalconiu)

8. Două benzi adezive (plasture)

9. Sigiliu autocolant pentru containerul cu tuburile speciale de recoltare vidate

10. Sigiliu de unică folosinţă, înseriat, cu grad de securitate sporit, cu fir de plastic şi inel metalic, cu părţile componente lipite

11. Formulare înseriate pe hârtie autocopiativă care trebuie completate cu ocazia recoltării (proces-verbal de recoltare mostre biologice, fișă de examinare medicală și cerere de analiză)

1. **COMPONENTELE** **trusei standard de prelevare a mostrelor biologice pentru determinarea prezenţei în organism a substanţelor psihoactive**

1. Cutie din carton, împachetată antiefracţie şi inscripţionată, pentru introducerea componentelor necesare prelevării mostrelor biologice

2. Container de plastic pentru cele trei tuburi speciale de recoltare vidate şi recipientul de urină

3. Container de plastic pentru materialele consumabile necesare recoltării

4. Un tub special de recoltare vidat cu capacitate de 6 ml, fără substanţă anticoagulantă, cu activator de coagulare cu microparticule de silicat, inscripţionat cu seria sigiliului şi casetă liberă pentru consemnarea numelui persoanei supuse recoltării, datei şi orei recoltării mostrei biologice

5. Două tuburi speciale de recoltare, vidate, cu capacitate de câte 6 ml cu substanţă anticoagulantă, respectiv fluorură de sodiu şi fie oxalat de potasiu, fie citrat de sodiu, inscripţionate cu seria sigiliului şi casetă liberă pentru consemnarea numelui persoanei supuse recoltării, datei şi orei recoltării mostrei biologice

6. Un recipient din plastic cu capacitatea de 60 ml, pentru urină, cu capac etanş, inscripţionat cu seria sigiliului şi casetă liberă pentru consemnarea numelui persoanei supuse recoltării, datei şi orei recoltării mostrei biologice

7. Mănuşi latex

8. Holder şi ac de puncţie venoasă

9. Tampon de unică folosinţă impregnat cu dezinfectant tegumentar nonalcoolic (clorură de benzalconiu)

10. O bandă adezivă (plasture)

11. Sigiliu autocolant pentru containerul cu vacuette şi recipientul de urină

12. Sigiliu de unică folosinţă, înseriat, cu grad de securitate sporit, cu fir de plastic şi inel metalic, cu părţile componente lipite

13. Formulare înseriate pe hârtie autocopiativă care trebuie completate cu ocazia recoltării (proces-verbal de recoltare mostre biologice, fișă de examinare medicală și cerere de analiză)